**TÁJÉKOZTATÓ REKLÁM-ÉS HÍRDETŐBERENDEZÉSEK ELHELYEZÉSÉVEL KAPCSOLATBAN**

Vonatkozó jogszabályok:

* **312/2012. (XI. 8.) Korm. rendelet**az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról (http://net.jogtar.hu/jr/gen/hjegy\_doc.cgi?docid=A1200312.KOR)
* **224/2011. (X. 21.) Korm. rendelet** a reklámtáblák, reklámhordozók és egyéb reklám célú berendezések közutak melletti elhelyezésének részletes szabályairól (http://net.jogtar.hu/jr/gen/hjegy\_doc.cgi?docid=A1100224.KOR)
* Vecsés Város Önkormányzata Képviselő-testületének **31/2013. (XII.19.) önkormányzati rendelete** a közterületen és közterületről láthatóan elhelyezett reklámok, reklámberendezések és cégérek elhelyezésének, alkalmazásának követelményeiről, feltételeiről és tilalmáról (továbbiakban: R.)

(Letölthető: http://www.vecses.hu/polgarmesteri-hivatal/hatalyos\_rendeletek?year=2013)

* Vecsés Város Önkormányzata Képviselő-testületének **10/2014.(X.02.) önkormányzati rendelete** a településképi véleményezési eljárásról
* Vecsés Város Önkormányzata Képviselő-testületének **9/2014.(X.02.) önkormányzati rendelete** a településképi bejelentési eljárásról

(Letölthetők: http://www.vecses.hu/polgarmesteri-hivatal/hatalyos\_rendeletek?year=2014)

**A reklámok, reklám- vagy hirdető-berendezések és cégérek létesítése az alábbiak szerint történhet** (kivéve a választási plakátokat és a választási kampány során alkalmazott hirdető-berendezéseket):

|  |  |
| --- | --- |
| **Építési engedélyezési eljárás és településképi véleményezés alapján**: 312/2012.(XI.08.) Korm. rendelet és 10/2014. (X.02.) önkormányzati rendeletÖnálló reklámtartó építmény építése, meglévő felújítása, helyreállítása, átalakítása, korszerűsítése, bővítése, megváltoztatása, melynek mérete az építési tevékenység után sem haladja mega) beépítésre nem szánt területen a 9,0 m magasságot,b) beépítésre szánt területen a 4,5 m magasságot.Csatolandó: előzetes tulajdonosi vagy közútkezelői hozzájárulás, ill. meglévő hirdető-berendezés esetén a bérleti szerződés  | **Településképi bejelentési eljárás alapján**:9/2014. (X.02.) önkormányzati rendeletMinden egyéb esetben, kivéve * a R. 1. mellékletén nem szereplő utak mentén és területeken létesülőket és
* az 1m2-t el nem érő, az építmények homlokzatára, az építési telek kerítésére, kerítéskapujára vagy támfalára rögzített
* cég- és címtáblát, cégért vagy cégérszerű reklámtáblát,
* egyedi tájékoztató táblát,
* kirakatot.

Csatolandó: előzetes tulajdonosi vagy közútkezelői hozzájárulás, ill. meglévő hirdető-berendezés esetén a bérleti szerződés |

A településképi véleményezéssel és a településképi bejelentési eljárással kapcsolatos tájékoztatás és egyéb információk a honlapon a Polgármesteri Hivatal, Építési osztály oldalán érhetők el.

Fontosabb általános szabályok:

* Reklámot, reklám- vagy hirdető-berendezést **tilos** elhelyezni fákon, emlékműveken, szobrokon, köztéri műalkotásokon, telefonfülkén, felszín feletti közműszekrényen, utcabútorokon és köztéri burkolatok, járdák felületén.
* Hirdető-berendezés csak ideiglenes jelleggel, legfeljebb 3 éves – molinó esetében legfeljebb 1 éves - határozott időre, illetve valamely feltétel bekövetkeztéig helyezhető el, az engedély meghosszabbításának hiányában az elhelyezője köteles elbontani.
* A kihelyezett hirdető-berendezésen tartós kivitelben és olvasható méretben fel kell tüntetni a tulajdonos nevét és székhelyét vagy címét.

Közterületi reklám-berendezésnek minősül:

* A közterületként nyilvántartott és/vagy minden más önkormányzati tulajdonú ingatlanon és a közhasználatra megnyitott magántulajdonú ingatlanon létesülő reklám.
* A közterületen létesülő és meglévő közterületi építmények (beleértve a közmű-műtárgyak) felületein elhelyezett hirdető-berendezések, valamint a közterület, illetve az építési telek be nem épített területe fölött átfeszített reklám-felület is.
* Minden olyan hirdető-berendezés, amelynek tartóeleme (fal, kerítés vagy egyéb tartószerkezet) magánterületen van, de a berendezés függőleges vetülete 10 cm-t meghaladó mértékben a közterületre esik.

Előzetes önkormányzati tulajdonosi vagy közútkezelői hozzájárulás kérése: Vecsés Város Polgármesteri Hivatal Vagyongazdálkodási Osztály (2220 Vecsés, Telepi út 58. I. em.) Érvényessége: legfeljebb 120 nap.

Országos útvonalakkal kapcsolatos közútkezelői hozzájárulás kérése: Magyar Közút Nonprofit Kft. 1134 Budapest, Váci út 45. D. ép. III. em.

Közterület-használati szerződés: a jogerős építési engedély vagy településképi bejelentés tudomásul vétele alapján kezdeményezhető Vecsés Város Polgármesteri Hivatal Vagyongazdálkodási Osztálynál. (2220 Vecsés, Telepi út 58. I. em.)

Hirdető-berendezések után fizetendő közterület-használati díjak: A R. 1.melléklete szerint. A díjfizetés kötelezettsége a már jogszerűen meglévő, engedély és/vagy szerződés alapján létesült hirdető-berendezésre is vonatkozik 2014. január 1. napjától a R. 33-34.§ szerint.

A R. hatályba lépésének időpontjában a szükséges engedély, megállapodás vagy közterület-használati szerződés nélkül fennálló hirdető-berendezések:

Az Önkormányzat türelmi időt biztosított arra, hogy a létesítő a hatályos jogszabályok szerint kezdeményezze a fennmaradás engedélyezését, amely időszak már lejárt.

A szükséges engedélyek nélküli hirdető-berendezések tulajdonosait a közterület-felügyelet azok elbontására szólítja fel. Ennek nem teljesítése esetén az engedélyek nélküli hirdető-berendezéseket a tulajdonos költségére vagy - ha a tulajdonos nem állapítható meg - saját hatáskörben elbontatja.